CELEX: 52005PC0241
Language: da
Date: 2005-06-06
Title: Forslag til Rådets beslutning om ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr for at tilpasse dets bilag til den tekniske udvikling

Vigtig juridisk meddelelse

|

52005PC0241

Forslag til Rådets beslutning om ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr for at tilpasse dets bilag til den tekniske udvikling  /* KOM/2005/0241 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 06.06.2005KOM(2005)241 endeligForslag tilRÅDETS BESLUTNINGom ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr for at tilpasse dets bilag til den tekniske udvikling(forelagt af Kommissionen)BEGRUNDELSE1. Artikel 4, stk. 1, i direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr bestemmer, at nyt elektrisk og elektronisk udstyr, der markedsføres fra den 1. juli 2006, ikke må indeholde bly, kviksølv, cadmium, hexavalent chrom, polybromerede biphenyler (PBB) eller polybromerede diphenylethere (PBDE).2. Artikel 5, stk. 1, litra b), forudser tilpasning til videnskabelig og teknisk udvikling. Til løsning af denne opgave bistås Kommissionen af det udvalg, der er nedsat ved artikel 18 i direktiv 75/442/EØF[1] om affald. Proceduren herfor er fastlagt i artikel 7 i direktiv 2002/95/EF.Den 19. april 2005 forelagde Kommissionen jf. proceduren et udkast til en beslutning til afstemning i det udvalg, der er nedsat ved artikel 18 i direktiv 75/442/EØF om affald. Der var ikke noget kvalificeret flertal for udkastet.I overensstemmelse med den procedure, der er fastlagt i artikel 18 i direktiv 75/442/EØF, forelægges Rådet derfor et forslag til Rådets beslutning. Har Rådet ved udløbet af en frist på tre måneder regnet fra forslagets forelæggelse ikke truffet nogen afgørelse, vedtages de foreslåede foranstaltninger af Kommissionen.Forslag tilRÅDETS BESLUTNINGom ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr for at tilpasse dets bilag til den tekniske udvikling(EØS-relevant tekst)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr[2], særlig artikel 5, stk. 1, litra b), ogud fra følgende betragtninger:(1) Direktiv 2002/95/EF foreskriver, at Kommissionen skal evaluere visse farlige stoffer, der er forbudt efter direktivets artikel 4, stk. 1.(2) Nærmere bestemte materialer og komponenter, hvori bly, kviksølv, cadmium, hexavalent chrom, polybromerede biphenyler (PBB) eller polybromerede diphenylethere (PBDE) indgår, bør undtages fra forbuddet, da det stadig ikke er gennemførligt at eliminere eller substituere disse farlige stoffer i disse specifikke materialer og komponenter.(3) Da vurderingen af risikoen ved decaBDE i medfør af Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer[3] har vist, at der ikke på nuværende tidspunkt er behov for yderligere foranstaltninger for at mindske risikoen for forbrugerne, kan decaBDE undtages fra kravene i artikel 4, stk. 1, i direktiv 2002/95/EF. I forbindelse med vurderingen af risikoen er der dog stillet krav om flere undersøgelser, og erhvervslivet gennemfører et frivilligt program for at nedbringe emissionerne.(4) For nærmere bestemte materialer og komponenter bør de gældende undtagelser indskrænkes, således at der opnås en gradvis udfasning af de farlige stoffer i elektrisk og elektronisk udstyr, eftersom det vil blive muligt at erstatte stofferne i de pågældende anvendelser.(5) Ifølge artikel 5, stk. 1, litra c), i direktiv 2002/95/EF skal hver enkelt undtagelse i bilaget tages op til overvejelse mindst hvert fjerde år eller fire år efter, at et element er tilføjet på listen, med henblik på at overveje at udelade materialer og komponenter i elektrisk og elektronisk udstyr fra bilaget, hvis det er teknisk eller videnskabeligt muligt at eliminere eller substituere dem ved hjælp af designændringer eller materialer og komponenter, der ikke kræver anvendelse af de i artikel 4, stk. 1, nævnte materialer eller stoffer, forudsat at den negative miljø-, sundheds- og/eller forbrugerbeskyttelsesmæssige belastning som følge af substitutionen ikke er større end de mulige miljø-, sundheds- og/eller forbrugerbeskyttelsesmæssige fordele herved. Hver undtagelse, som er fastsat ved denne beslutning, skal derfor tages op til overvejelse før 2010.(6) Direktiv 2002/95/EF bør ændres i overensstemmelse hermed.(7) Kommissionen har som foreskrevet i direktiv 2002/95/EF, artikel 5, stk. 2, hørt producenterne af elektrisk og elektronisk udstyr, genvindingsvirksomheder, behandlingsvirksomheder, miljøorganisationer og arbejdstager- og forbrugersammenslutninger og har fremsendt deres udtalelser til det udvalg (herefter benævnt 'udvalget'), der er nedsat i henhold til artikel 18 i Rådets direktiv 75/442/EØF af 15. juli 1975 om affald[4].VEDTAGET FØLGENDE BESLUTNING:Artikel 1Bilaget til direktiv 2002/95/EØF ændres som angivet i bilaget til denne beslutning.Artikel 2Denne beslutning er rettet til medlemsstaterne.Udfærdiget i Bruxelles, denPå Rådets vegneFormandBILAGI bilaget til direktiv 2002/95/EF foretages følgende ændringer:1.  Titlen affattes således:"Anvendelser af bly, kviksølv, cadmium, hexavalent chrom, polybromerede biphenyler (PBB) eller polybromerede diphenylethere (PBDE), som er undtaget fra kravene i artikel 4, stk. 1"2.  Punkt 10 affattes således:“10. DecaBDE i polymerer "3.  Følgende indsættes som punkt 11:“11. Bly i bly/bronze i lejebøsninger og lejepander".[1] Senest ændret ved Rådets beslutning 1999/468/EF (EFT L 184 af 17.7.1999, s. 23).[2] EFT L 37 af 13.2.2003, s. 19.[3] EFT L 84 af 5.4.1993, s. 1.[4] EFT L 194 af 25.7.1975, s. 39. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).